
Am arătat într'o comunicaţie anterioară caracterul teritorial, cu 
limitare națională, de «domnie» absolută, cu care începe vieaţa 
noastră politică în 'Țara-Românească și apoi în Moldova după 1300 
și împotrivirea instinctivă, foarte firească și logică, a «Marilor Voe- 
vozi» cari sunt înainte de toate — în esență, Voevodatul, mare sau 
mic, fiind un titlu numai — domni în sensul lui «domnus» al limbii 
latine medievale, în sensul lui dominus al romanităţii imperiale, 
față de acel omagiu pe care li-l cereau vecinii, Unguri si Poloni, 
51 pe care ei se credeau datori să-l refuze până la ultima limită 
posibilă а silințelor lor. 

E necesar acum, pentru ca ideile politice cari au prezidat la 
întemeiarea unor forțe politice românești si la desvoltarea lor să fie 
pe deplin lămurite, a se vedeă de unde vin şi ce înțeles pot să 
aibă aceste încercări de suzeranitate din partea regilor de peste 
Carpaţi si de peste Nistru, căutând apoi, la urmă, si înțelesul ce 
poate să-l aibă legătura, stabilită în veacurile al XIV-lea și al XV-lea, 
cu al treilea vecin, venit ulterior, Turcul din Adrianopol ori din 
Bizanț. Toate celelalte orientări politice din trecutul nostru vin de 


aici, și ele se explică dela sine prin ce se poate stabili pentru epoca, 
așă de interesantă, a începuturilor. 


Societatea politică a evului mediu este «Biserica lui Hristos», 
Ecclesia Christi, al cărei «rege adevărat», singurul, e Hristos. 
Analele A. В. — Tom. XXXVIII. — Memoriile Sec. Istorice. 1 

Domnul e vizibil însă, în Apus, prin urmaşul aceluia pe care l-a 
făcut «piatră de temelie» a Bisericii sale, Apostolul jertfit în Roma. 
«Servii servilor lui Dumnezeu» cari sunt episcopii Romei, al căror 
titlu de Papă, «părinte», a ajuns numele unei atotputernice auto- 
гаі universale, au oarecum dreptul de а anulă prin prezența lor, 
care înseamnă cea dintâi emanare politică a divinității, orice altă 
autoritate, de o derivație mediată si mai târzie. 

Ei au fost siliți. însă a da asemenea delegaţii regilor plecaţi din 
tradiţiile, frământările şi cuceririle barbare pentrucă aceștia au 
în credincioşii lor personali organele cari lipsesc Papei, căci el nu 
face parte dintr'o dinastie si n'a condus пісі o luptă. Astfel са un 
provizorat luptător contra păgânismului barbarilor e creat Imperiul 
lui Carol cel Mare. 

Acest Imperiu însă are baza unui popor, Francii, unui teritoriu, 
al aşezării si cuceririlor lor. El înțelege a trăi, și după creștinarea 
Infidelilor, prin sine si pentru sine. După sfărâmarea, prin discordii 
interne, a moştenirii marelui Împărat, el se ridică din nou, fără 
chemarea Papei, care e silit să aprobe această refacere a supremei 
autorităţi laice, prin Otto Т, și acesta se sprijină pe un pământ 
excluziv german, care poate fi și al unei regalități naționale, pentru 
a se impune în Italia roditoare, în loc să caute, pentru continuarea 
vechii misiuni de creştinare cu sabia, ținuturile creștine din Pa- 
nonia şi din mlaştinele lehice, unde Bizanțul nu puteă exercită 
aceeaş influență religioasă și culturală са în Chievul «Roșilor» nort- 
manici. 

Papa trebue să lucreze singur, si, pentru aceasta, condiţiile 
materiale fiind pentru el aceleaşi ca în trecut, îi trebue să-şi creeze 
un nou organ de luptă pentru cruce si, mai mult decât odinioară, 
pentru Sfântul Scaun. Strânşi de Germani la Apus, de Bizantini și 
de Slavi la Sud, Maghiarii din Panonia ai ducelui, adică Voevo- 
dului, Vajk, Voicu, îi par cei mai potriviţi pentru aceasta, fiind prea 
slabi sub raportul naţional pentru a-și însuși mai târziu și ei egoismul 
naţional al Carolingienilor si al Ottonilor. Astfel ajunge acest șef 
de bandă încă neîndestulător fixată pe pământul cuceririi sale şi- 
strânsă prea slab subt mâna conducătorului unic, Ștefan, — «rege 
apostolic», azi, iar, mâne, Sfânt al Bisericii Romane, pentru ser- 
viciile aduse ei si mai ales pentru acelea pe cari, în schimb, trebuiau 
să i le aducă urmașii lui. 

Creând pe regele apostolic, Papa i-a dat un program. Carol cel 
Mare este—cum se vede din corespondența lui Alcuin —, nu Impă- 

ratul Francilor și cu atât mai puţin al celor mai de mult crești- 
nați, în Insulele Britanice, în Peninsula Iberică; el ө «Impăratul 
creştinilor», al oștirii cuceritoare și al acelora pe cari această оѕ- 
tire-i va supune. Ștefan, «regele apostolic», nu va veni la Roma, 
са Impărații cei vechi, să judece și pe pontifici, el nu-și va arogă 
nici o putere asupra aceluia care l-a creat sub noul aspect al pu- 
terii sale; acest urmaș, de acelaș sânge, al Avarilor distruși de 
ducii franci ai lui Carol va sta de pază la Dunărea mijlocie şi, la 
îndemnurile legaţilor Sfântului Scaun, va converti cu sila ре schis- 
maticii Răsăritului, cari sunt Infidelii nouăi cruciate de după anul 
1000, până ce cucerirea catolică va ajunge în pragul păgânilor 
dela Marea Baltică ori dela noul Stambul. 

Cercul de acţiune e tras astfel pentru această regalitate, care 
e, la inceput, a «Ungurilor», dar nu a Ungariei. Ceilalți stăpă- 
nitori medievali, trăind, ¿nto epocă de strict drept, superior 
forței, vor chibeui titlurile pe cari și le adaugă prin cesiumi 
legale și căsătorii canonice mai mult decât prin silă. Această 
regalitate, de altă esență, va риіей scrie ре actele sale ca pe 
steagurile de răsboiu ale Papei, fără vreo ocupare și fără, 
vreo supunere din partea celor ocupați, titlurile țerilor pe cari 
schisma le face pasibile de o cucerire catolică, binecuvântată de 
Papa. _ 

Până și Dalmația și Croaţia, căpătate însă prin legături de fa- 
milie, printr'o substituire legală de dinastie si prin încoronarea 
formală la Biograd, ре malul Adriaticei, vin din acest program 
inițial, ele fiind provincii disputate, și până la Manuil Comnenul, 
care le cuprinde, prin imitație, în titlul său imperial, de Bizanţ; 
încoronarea, e făcută de un legat pontifical, nu са o simplă formă, 
ci ca o creațiune legală, din partea cui are singur dreptul să 
dispuie. In Galiţia si Lodomeria, fostul Haliciu și Vladimir al Ru- 
5Пог, e vorba de înlăturarea confesiunii rusești venite din Chievul 
bizantinizat; de aceea, și fără vreo incoronare, fără un omagiu 
deosebit, fără o recunoaștere a locuitorilor, fără un drept de moș- 
tenire pe lângă legăturile de familie, «rege al Galiției si Lodo- 
miriei»; acestea nu erau regate, ci devin astfel prin autoritatea 
regală a suveranului «apostolic». De aceea încă dinainte de 1200 
titlul Ramei și Serbiei, cari sub raportul teritorial sunt bizantine, 
dar cari au lost cedate aceluiaș rege apostolic de Papă са fiind 
în partibus Infidelium, unde deci nu poate există un drept. 

Incă dela începutul secolului al XIII-lea Cavalerii Teutoni, сагі 
au părăsit Locurile Sfinte și vor creà mai târziu o Prusie germa- 
nică pe ruinele unei străvechi populaţii păgâne, au căpătat un fel 
de subdelegaţie dela regele apostolic pentru a converti, deci a 
ocupă, Cumania. Se și întemeiază apoi un episcopat al Cumanilor, 
avându-și reședința, de sigur, la Milcov, întocmai cum opera de 
cucerire în Saxonia a lui Carol cel Mare produce episcopate între 
Weser şi Elba, închinându-se, spune un act pontifical, al lui Leon 
al III-lea, Papei «toată Saxonia: Үл - 

Până ce alţii decât 'Teutonii nu reușesc а mână la botez о sumă 
de Cumani, cu șefi ai lor ca Borz (Borzul, Borzea) în frunte (1), 
până ce episcopia pentru Cumania nu devine o realitate, — un nou titlu, 
al acestei Cumanii, nu se adauge la acelea pe cari le poartă re- 
gele Ungariei, pe atunci asà de ambițiosul, nesăţiosul de aventuri 
Andreiu al Il-lea. El ajunge însă, curând, а izgoni pe acești ca- 
valeri germani cari sau întins prea mult si arată o supărătoare 
şi primejdioasă independenţă, fiind legaţi apoi cu Papa direct, fără 
intermediar. Dar nici acum un titlu nou nu se adauge la cele șapte 
de până acum ale Apostolicului. 

Explicaţia trebue căutată іп aceea că noua creaţiune e consi- 
derală și mai dinainte de Sfântul Scaun, judecător suprem și izvor 
de putere în ce privește Ungaria, ca aparținând Ordinului izgonit 
din dreptul său. Deși însă la început eră vorba numai de o apă- 
rare a regatului «către Cumani» (versus Cumamos, contra Cu- 
татоз) (2), Andreiu priveşte cucerirea îndeplinită са о întindere а 
posesiunilor sale peste munti si dă astfel Ordinului, ca un spor de pro- 
prietate, «dincolo de munţii cu zăpadă o parte din Cumania» («ultra 
montes nivium partem contulit Comanie» (3)). Acuma, pentru a impie- 
dică un conflict cu Papa, din care ar fi rezultat ieşirea regatului, nu 
numai din principalele sale legături, dar din situația sa de drept, 
se încearcă atunci prejudecarea chestiunii cu 'Teutonii şi astfel, ре 
când, în Octomvrie 1234 încă, Papa Grigorie al IX-lea, adversarul 
adesea biruitor al lui Frederic al II-lea, cere a se restitui cava- 
lerilor teritoriul ce li se cuvine (4), încă din 1233 noul rege Bela, 
vinovat poate pentru izgonirea lor, ca unul ce avuse puterea în 
aceste părți, se intitulează acum și rege al Bulgariei—, unde totuș 





(1) Studii şi documente, I—II, p. XIII. 

(2) Zimmernann-Werner-Miiller, Urkundenbuch, I, р. 19; cf. р. 11, no. 19. 
(3) Ibid., р. 59. 

(4) Zbid., рр. 58—60, по. 68. 

stăpâniă, marele Ioan Asan, deci nu puteà fi vorba de o realitate 
ori de un drept politic și propriu—, şi al Cumaniei, totodată (1). 
Titlul bulgäresc, care este si el interesant, Pentri comparație, 
va fi păstrat numai până în 1240 (2). El а fost luat, de sigur, în 
legătură cu un răsboiu având intenţii de cruciată, pentru liberarea 
Imperiului latin de Constantinopol — la 1234 principele Bela jură 
în mânile legatului că nu va suferi eretici și «falși creștini» іп ce 
stăpânește și in ce va cuceri (3)—, şi părăsirea-i a fost deter- 
minată de о împăcare între Sfântul Scaun și stăpânitorul pu- 
ternic din Târnova, precum o dovedește trimeterea, după cerere, 
Ла 1237, a unui legat pontifical la acela pe care Sfântul Scaun îl 
numeşte simplu «nobilul Asan, domn al Vlahilor si Bulgarilor» (4) 
precum și invitaţia către regele Bela de a-l ţineă în «devoţie continuă» 
către Roma (5). Cruciata se reluă mai energic în 1238, cu dreptul 
pentru Bela de a face episcopii acolo, supuindu-se și {ага Severinu- 
lui; el e asigurat că Bulgaria nu se va da altui cuivă (6). Dar nă- 
vălirea Tătarilor opri şi această operă. Când titlul bulgăresc va fi 
reluat de regii Ungariei, în 1271 (7), relaţii nouă de răsboiu, cu 
acelaș caracter religios, îl explică: anarhia, lipsa de legitimitate 
în Bulgaria decăzută au contribuit să-l trezească și să-l mănție, 
Titlul Cumaniei însă rămăsese si până la năvălirea Tătarilor. 


Indată după această năvălire, fără a se pomeni de prezența Tă- 
tarilor în șesul românesc, сі ţiindu-se numai de vechea stare de 
lucruri desființată prin noua invazie, regele chiamă pe Cavalerii 
Ospitalieri, oferindu-le Ținutul Severinului, două judeţe (kenazatus) 
românești «până în Olt», ale lui loan si Fărcaş, şi lăsând Româ- 
nilor țara lui Litovoiu, de care se ţineă Haţegul, căruia însă-i 
creează о situație specială, şi cu atât mai mult țara de peste Olt 
a lui «Seneslav Voevodul Românilor», pe când «toată Cumania» e 
părăsită cavalerilor francezi (8). 





(1) 1bid., p. 58, no. 67. 

(2) Ibid., р. 68, по. 76. Actul din 1238 fără titlul bulgăresc e necomplet și păstrat 
numai intrun vidimus. 

(3) Hurmuzaki, I, p. 128, no. с. V. și n. următor, pentru votul de cruciată al «unora 
din Ungaria». Pentru Cumani si făgăduelile lui Bela de a le inzestrà Biserica, p. 131. 
Lupte cu Bulgarii in 1285, p. 133 si urm., p. 139 si urm. 

(4) Ibid., I, рр. 159—60, no. CXIX. 

(5) Ibtd. р. 161 si urm. 

(6) Ibid., p. 177, no. CXXXV. 

(7) Ibid., r. 110, no. 139. Si in 1278 şi ge (р. 133, no. 187 și urm.) 

(8) Zimmermann-Werner-Miller, о. с, I, p. 73 și urm. 

Deci {ага nu eră a lui, căci altfel n'ar fi chemat, după expe- 
riența cu 'Teutonii, alți cavaleri din Orient în aceste părţi. Fusese 
ea măcar a Ungariei? In acest caz, juzii, Voevodul ar fi arătaţi cu 
adausul: «al nostru», «ai noștri», care lipsește. Nu s'ar zice că se 
lasă {ага lui Litovoiu si a lui Seneslau «Românilor», Olacis, «cum 
au ținut-o și până acum», «prout iidem hactenus tenuerunt» (асееаѕ 
formulă se repetă în amândouă cazurile, cuvânt de cuvânt, si deci 
trebue а se сей la tara lui Litovoiu ca și la a lui Seneslau: «terra 
Lytvoy: Voivodae» şi nu «terra kenazatus Lytvoy Vaivodae»), ci 
sar face această recunoaștere de cesiune către persoana  Voevo- 
zilor, relaţia feudală neavând nimic a face cu o naţiune, ci cu un 
om, de unde și лотадіит (1). Am spus altă dată că aserţiunile din 
diploma dela 1251 sunt o pretenţie; nici atâta, ci numai un artificiu 
diplomatic. 


Саб privește ţara Severinului, grija pe care o luase Papa în 
1237 de a se predică acolo catolicismul prin Dominicani arată о 
cucerire recentă (2), cetatea fiind luată, nu dela Bulgari, ci, pentru 
a se atacă de aici Bulgarii, dela o organizaţie politică indigenă. 
Erà dovada, singura dovadă a succesului cruciatei începute la 1234, 
creând drepturi peste Carpaţi și Dunăre regelui apostolic. 


Totuș împotriva lui Litovoiu sa început de Unguri răsboiul in 
care ela pierit,:pentru neplata unei sume de bani, datorită rege- 
lui de Voevod, care «ocupase pentru sine o parte din regatul nos- 
tru ce este dincolo (ultra) de. Carpaţi» (3). In această «ocu- 
pație» si nerăspundere a veniturilor stă «infidelitatea» lui; deci 
«fidelitatea» eră determinată de această legătură din nou creată, 
și nu de vechea situaţie a lui Litovoiu. E vorba, evident, de ţara Seve- 
rinului, cea de-a treia «țară» românească, pe lângă a lui Litovoiu 
și Seneslau, şi de «județele», de «chenezatele» adause ei, pe lângă 
acele «pertinentie» propriu zise. Profitând de năvălirea tătărească 





(1) De altfel, asemenea greșeli de reproducere mai sunt. La р. 74: «сит pertinentibus» 
in loc de «pertinentiis». Mai sus, forma se explică prin substantivul precedent «alpibus». 
Observăm că se spune apriat, despre condiţiile ce vor fi acordate lui Senesluu, că nu 
se vor deosebi intru nimic de ale lui Litovoiu. 

(2) Hurmuzaki, І, pp. 158—4. 

(3) «Per suam infidelitatem aliquam partem de regno nostro ultra Alpes existentem 
pro se occuparat et proventus illius partis nobis pertinentes nullis admonicionibus red- 
Чеге curabat»; ibid., р. 454. Tot аза р. 457. Of. Carpații în luptele dintre Români și 
Unguri, în aceste «Anale», XXXVIII, pp. 79—81. 

şi supuindu-se fără luptă Hanului, Voevodul Jiiurilor a căutat deci 
să-și întregească stăpânirea la Apus, scăpând de straja ungurească 
„din cetatea clădită ре la 1230. Pentru moștenirea sa voevodală 
actul însuș din 1247 ne arată că în acel moment regele n'aveă 
venituri, «utilitates et reditus ac servitia», ca dela Severin si dela 
judeţele vecine, și că el aşteptă dela Ospitalieri ca ei să-i câş-: 
tige şi acolo o situație de fiscalitate feodală (1). 

Nouăle relaţii feudale se stabilesc, cum se știe, prin donaţii teri- 
toriale, cari aduc după sine anume sarcini si creează donatorului 
o situaţie de suzeranitate ce n'are nimic înjositor sau jignitor pentru 
acel care astfel a ajuns să aibă mai mult pământ în mânile sale. 
S'ar păreă că înjosirea, jienirea pot există cu atât mai puţin pentru 
cinevă care se găseşte pe terenul de crasă si practică realitate al 
unui Voevod după vechiul drept tradiţional, preocupat să-și rotun- 
jească moşia. Totuş Litovoiu înțelege a păstră țara fără a recu- 
noaste legătura si fără a o plăti anual, în bani sau în dijmă. Aceasta 
se explică însă prin faptul că regele nu desfăcuse el însuș, de 
bună voie, din pământul său unguresc, de vechiu drept recunoscut 
de toată lumea, o bucată de teritoriu, ci că teritoriul «de dincolo 
de munţi» fusese uzurpat de dânsul dintr'o moşie voevodală, care 
nu eră аза de pustie şi fără locuitori, cum spune Papa, după in- 
formaţia interesată a acestui rege însuş, şi că Litovoiu, luând Se- 
verinul, credeă astfel că întră numai în stăpânirea moştenirii іпаіп- 
taşilor săi. Nu е nici o dovadă — dacă ar fi, documentele despre 
răsbunare si pedeapsă n'ar lipsi — că formele, indispensabile, ale 
omagiului s'ar fi îndeplinit, asà cum le cereă dreptul feodal. 


Am admis aiurea (2) că lupta care a costat pe Litovoiu vieata și 
pe fraţii săi robia a trebuit să aibă loc înainte de anul 1276. Incă 
din 1261 însă, Ştefan, fiul răslețit, apoi revoltat al regelui Bela, 
care se așezase în Ardeal si, ajutat de Românii liberi, prin {ага 
cărora, își duceă oștile, purtă răsboiu cu Bulgarii, aveă pe lângă 
titlul de «Voevod al Ardealului» — dux transsilvanus — și ре 
acela de «domn al Cumanilor», «dominus Cumanorum». 

Se știe că, la năvălirea 'Tătarilor, mulți Cumani au fugit în Un- 
garia și că înrâurirea lora fost așă de mare, încât un rege crescut 
їп. mijlocul lor și deprins cu felul lor de vieaţă a fost poreclit «Cu- 
manul», fiind bănuit și că împărtășește superstițiile păgânesti ale 





(1) «Colligentur»; Zimmermann-Werner, о. c., I, p. 74, 
(2) Carpatii, 1. c., р. 80. 

tovarășilor săi de petrecere. Aceste fapte n'ajung insă pentru 
a lămuri pe «dominus Comanorum» din titlu, pe care-l poartă 
Ştefan și până la snirea'sa pe tronul Ungariei, în 1270. Prezenţa 
într'o ţară a unor pribegi cu un anume caracter național n'ajunge 
pentru са un prinț din acea ţară să iea titlul de «domn» al na- 
țiunii lor. Trebue să ne gândim la aceea că vechea Cumanie eră 
acum, după cucerirea grozavului Han, o Tatarie, care puteà рге- 
tinde ca mențiunea teritoriului de dincoace de Carpaţi să nu mai 
figureze în lista posesiunilor ungurești; e adevărat că regele La- 
dislas a păstrat un timp titlul întreg, dar poate numai până la 
crearea unor legături de pașnică vecinătate cu moștenitorii Cuma- 
nilor, al căror ajutor sau măcar a căror toleranță erau necesare 
pentru conflictul cu Bulgarii, în legătură cu misiunea apostolică 
a regalității ungurești. Cumanii ca naţiune puteau fi cuprinși însă, 
in titlu fără supărarea nimănui, şi episcopia «Cumanilor» dădeă un 
precedent în această privinţă (1). 


Peste puţină vreme, după o aprigă luptă, Angevinii din Neapole 
luau moștenirea Arpadienilor. Adesea ei se numesc simplu: «regi 
ai Ungariei» dar, când e vorba de titlul complet, ei reproduc fără 
scădere pe acela al înaintaşilor lor, neîncercând, e drept, să-l pue 
în curent, pe о vreme când «Cumania» nu mai aveă nici un sens 
real, rămâind numai în reminiscențele cancelariei apostolice, şi când 
episcopatul catolic de dincoace de munti se chemă, după reședința, 
lui, prădată odinioară de Tătari, «episcopatul de Milcov» (2). 

Primiseră asupra lor întreaga tradiție a regalității apostolice, cu 
toate drepturile ei din vechime și datoria ei actuală. Dar si motive 
nouă, proprii se adăugiau la cele transmise pentru a o legă de 
un program de cruciată în care se intâlniă neapărat, ca un privi- 
legiu «apostolic», scoaterea din rătăcirea schismei şi, ca о conse- 
cințţă, anexarea politică a ţerilor noastre. Neamul Sfântului Ludovic 
aveă, în concepția Papilor și în părerea generală a timpului, 
misiune perpetuă de cruciată. Și, în al doilea rând, ramura acestui 
neam care domniă în Sudul Italiei, ajunsese acolo printr'o donaţie 
a Sfântului Scaun, ca vasală a Romei pontificale, pentru a se în- 
lătură uzurparea Hohenstaulenilor excomunicați, mai răi decât 





(1) Odată găsim şi «Bulgarorum» pentru «Bulgarie» în titlul regal, dar pare a fi o 
greșeală. 
(2) V. Studii și documente, 1—11, р. IX si urm. 

shismaticii si decât păgânii. Carol I de Anjou a încercat să stăpâ: 
nească Balcanii și a ocupat Epirul ca reprezentant al drepturilor 
Imperiului latin de Constantinopol față de Grecii din Niceia сагі 
izbutiseră să-i împiedece continuarea. Atâtea motive se uniau deci 
pentru a impune lui Carol Robert si urmașului său Ludovic cel 
Mare alipirea în orice formă și a teritoriilor transalpine cari se forma- 
seră după căderea lui Litovoiu са 'Țară-Românească unitară și neatâr- 
паѓа de regatul apostolic al Sf. Ștefan, cârrauit de misionarii inar- 
mati ai nouălor cruciate. 

După liberarea sa din captivitatea ungurească, fratele lui Lito- 
voiu, Bărbat, care plătise mulți bani са să scape («super quo nos 
non modicam quantitatem pecunie fecimus extorquere»), trebuise 
să răspundă dajde pentru Severin («servicium [et] tributum nos- 
trum în eisdem partibus nobis fuit restauratum») (1). Se poate să 
i se fi cerut în prinsoare omagiul formal. Acest omagiu puteà 
fi însă particular, pentru un anume pământ, precum, de obiceiu, 
regele Angliei făceă omagiu vecinului său francez numai pentru 
teritoriile continentale cari aparținuseră Coroanei si fuseseră des- 
lipite de dânsa pentru a se câștigă prin aceasta serviciile lor. Eră 
omagiul Severinului, — si atât, Dar Statul cel пои, care se formă 
în Argeş, sub conducerea, unui urmaș al lui Seneslav, nave 
nimic a face mici cu această datorie а Voevozilor jiieni învinși 
în luptă. 

Nici un act unguresc nu vorbeşte de datoriile Domnului erii- 
Românești față de această Ungarie, care înțelegeă să treacă datoria 
neamului lui Litovoiu, a lui Bărbat mai ales, asupra celuilalt stă- 
pânitor românesc, care-i moștenise sau îi luase pământurile, fără 
a cere voia și a primă imfeudarea nimănui, pentru a fundà 
Domnia a toată Ţara-Românească. De-odată vedem pe Carol-Robert 
atăcându-l, la 1330, si la Severin și în munţii lui, căutând a-i da 
un înlocuitor dintre pribegi, care, acesta, ar fi prestat omagiul (2). 

S'a arătat; că expediţia contra lui Basarab a fost provocată de luarea 
Severinului de către acesta,-— motivul care adusese urgia și asupra 
lui Litovoiu. Aceasta eră singura adevărată feudă ungurească, 
dela 1234 încă, până la această vreme când cetatea impliniă un 
veac de existență turburată și plină de vicisitudini. Cronica rega- 
tului vorbeste de oferta pe care a făcut-o Basarab de a plăti tri- 









(1) Hurmuzaki, І, pp. 451—5. 
(2) V. Carpaţii, L c., р. 81 si urm. 

butul, a cărui valoare o și fixează: 7.000 de mărci de argint(1). 
Acesta nu e însă, fără îndoeală, decât vechiul tribut severinean pe 
care-l plătise Bărbat după înfrângerea din e. 1276. 

O împăcare se produse pe urmă cu Ungaria, dar fără vreo 
mențiune de călătorie in Ardeal sau în Banat a Voevodului, care 
eră un «domn», de omagiu personal, cu mânile în mânile ѕилега- 
nului, cum cereă о datină pe саге feodalitatea apuseană, de unde 
veniau Angevinii, о cereă cu cea mai mare stricteță. Se pomenește 
numai o solie la regele Ludovic, fiul lui Carol-Robert, ajuns la 
hotarele Ardealului. 

Acesta căută iarăș, prin năvălirea dela 1369, să ajungă la о cu- 
cerire. Aceasta ar fi creat situația de fapt a stăpânirii, si de aici, 
prin donația față de un pretendent comod, puteă să rezulte legă- 
tura feudală firească, normală. Nici acuma însă biruința nu veni 
în cutele mândrelor steaguri ungurești. 

Dar se încercase încă din 1365, când о altă expediţie contra 
noului Domn românesc Vlaicu Vodă trebuise să fie părăsită pentru 
indeplinirea unei mai ușoare datorii de cruciată în Bulgaria -des- 
binată, alt mijloc, mai greu pentru onoarea lui Ludovic, dar mai 
practic pentru interesele lui: înfeodarea prin cestunea de teritorii 
aparținând Coroanei sale subt condiția, neapărată, a omagiului. 
Intàiu se părăsi formal Severinul, dar făcându-se deocamdată din 
Domnul muntean, stăpân al lui de fapt, numai un Ban de Se- 
verin (2). Urmându-se evident — şi orice bun cunoscător al istoriei 
universale va înțelege acest lucru, dar numai acela, — exemplul 
recentelor creațiuni de ducate franceze în folosul fiilor regelui Ioan 
cel Bun, se prelăcu Тага Oltului ardeleană într'un ducat al Făgă- 
rașului, la care se adăugiră pe urmă, fără ca aceasta să fie o nouă 
creațiune leodală, satele românești de lângă Sibiiu, numite după 
unul din ele: cArlăsul » (3). 

Erà astfel о vasalitate specială, care nu încurcă întru nimic 
jocul, liber al politicei vasalului, faţă de interesele suzeranului, 
rămâindu-i acestuia numai dreptul de a-l declară „infidel“ și 
de a porni, dacă puteă, o campanie de pedepsire, începută prin 
confiscarea feodelor ungare. Е întru toate situaţia regelui Angliei, 





(1) N. Iorga, Istoria armatei, І, pp. 84—8. 

(2) Ca în actul pentru Brașoverii din 1368, care poartă in pecele şi menţiunea Făgă- 
rașului. V. Hurmuzaki, XV, рр. 1—2, no. 11. 

(3) V. N. Iorga, Sate și preoți din Ardeal, р. 140 şi urm. 

duce al Normandiei si senior al atâtor teritorii franceze, față de 
Сарейепіі din Paris. 

Omagiul formal, solemn, a fost evitat. Domnul nu l-ar fi făcut 
bucuros, din cauza caracterului modern al puterii sale şi al ideilor 
politice de cari erau însuflețiţi sfetnicii si supușii săi, сагі se știau 
creatorii prin lupte ai unei independențe naţionale. Și, din partea 
lui, regele nu-l ceri prea mult tocmai pentru a creà acea confuzie 
între omagiul particular, provocat atunci printr'o donaţie, şi omagiul 
general, pe care-l puteă pretinde dela un schismatic în puterea unei 
lungi tradiţii ce plecă dela caracterul apostolic al autorităţii sale. 
Doar, prin privilegiul său intern, către Braşoveni, Ludovic, care 
aveă poate de fapt si ocnele Slănicului prahovean, vorbiă de teri- 
torii românești са de părți din lara pe care el însuș o cârmuiă (1). 

Cel dintâju асі românesc în care se face recunoașterea depen- 
denței de Ungaria—dar numai față de supuşi ai Coroanei ungare — 
e privilegiul din 1368 al lui Vlaicu față de Braşoveni. Dacă Domnul se 
intitulează, lăsând «domnia» sa internă la o parte, «din mila lui 
Dumnezeu și a Maiestăţii Sale Regelui Voevod transalpin și Ban 
de Severin» (2), în pecete si «duce de Făgăraş», formula e evident im- 
pusă de scriitorul din Brașov, ca si calificaţia lui Ludovic de «na- 
turalis dominus noster generosus» (dar «terra nostra transalpina»). 
Dacă ar fi cazul unei dependențe generale, «Dei gratia» nar aveă 
ce căută; adausul «şi din mila regelui» își află imediat explicaţia 
în «Banul de Severin» pe care singur îl menţionează oficialitatea 
ungară, în «ducele de Severin» care răsare din pecetea pe care 
Domnul sus și-o făcuse. După un an, un privilegiu al lui Vlaicu 
pentru Biserica latină, în legătură cu episcopul catolic al Ardealului, 
are si Făgărașul, dar regelui i se zice, nu simplu: «Regia Maiestas», 
ci «rex Hungarie» (3). Intitulând în sfârșit «Făgărașul» «slobozie», 
nova plantatio, în 1372, Vlaicu, care se ocupă de о posesiune 
făgărăşană, nu mai pune nici un fel de milă: a lui Dumnezeu ori 
a regelui, și, vorbind de vremea când eră însuș «sub jug» (adhuc 
nos semper eramus Sub iugo), numește pe Ludovic, cu саге mar 
mai vrea să aibă nici o legătură omagială, «Excellentissimus prin- 
ceps Ludovicus illustris rex Hungariae», deși, la urmă, араг for- 
mulele «fidelis et subiectus», pentru sine, iar pentru rege: «do- 


(1) Hurmuzaki, XV, p. 1, no. I. 

(2) «Ladislaus Dei et Regie Maiestatis gracia Woyvoda transalpinus et Banus de Zevrino.» 
(3) Hurmuzaki, I, pp. 148—9, по. CXII. 

(4) Ibid., рр. 198—200, по. CXLVIII. 

minus noster, dominus noster naturalis». Să ne gândim însă că 
actul a fost redactat de acel care primeşte donația, о rudă a Dom- 
nului, dar un Ardelean, catolic si din nobleța ungurească,. ceeace 
explică de се la garanţiile daniei se adaugă «indignarea sfinților 
regi Ștefan, Ladislau și Emeric», patronii regatului Ungariei. 

Acestea toate, am spus-o, când actul Domnului nostru priviă pe un 
străin, un teritoriu străin și eră redactat de un străin. Actele interne nu 
cunosc nimic din această dependență, pentrucă ele privesc Тага- 
Românească, de esență liberă, precum actele regelui Angliei pentru 
Anglia n'au nimic de spus în ce privește atârnarea de regele francez 
a ducelui Normandiei. 

lar, când regele Ludovic va muri, situaţia de vasalitate creată 
dibaciu de dânsul nu se va mai mănțineă sub Mircea. Având să 
aleagă între cei doi gineri ai răposatului, Sigismund și Vladislav 
Iagello, Voevodul, care е in 1390 «duce de Făgăraş și Amlaş» 
şi-şi zice «conte», nu Вап, de Severin (1)— în Balcani «conte», cneaz, 
liber, ега și Lazăr al Serbiei, cu toată dinastia lui —, iar, prin 
Bizanţ, și despot al Mării Negre, în locul lui Dobrotici, în sfârșit 
«domn» la Silistra, fără atârnare de cinevă, e numai «din mila lui 
Dumnezeu» și vorbeşte de cei doi regi pe un picior de egalitate 
pe care l-am semnalat si aiurea (2). lar, când va face împăcarea 
cu Sigismund, el va fi aliatul pe picior de paritate al acestuia 
contra Tureilor, primindu-l mai târziu la Severin ca Domn pe pä- 
mântul său (3). 

Această situație se va răsturnă numai atunci când lupta grea 
împotriva 'Turcilor va permite regilor Ungariei, ba pe urmă și Voe- 
vozilor Ardealului, să prefacă o atârnare parțială si condiționată în 
dependenţă generală și absolută. Această situaţie e insă în ce privește 
pe Domni munteni numai о necesitate de luptă pentru creștinățate 
si datină. Dacă regele Angliei ar fi avut să apere contra unui 
dușman nou existenţa regatului său, relaţiile de vasalitate cu Franţa 
ar fi evoluat în acelaş sens, şi de altminterea să nu uităm că ele 
au fost oprite numai în veacul al XV-lea, prin substituirea dinastică 
în Franţa a lui Henric al V-lea, ca ginere și moștenitor al lui 
Carol al VI-lea. 





(1) Pecetea mai veche are însă Banul, fără Făgăraș, care se pare că fusese confiscat 
un timp. 

(2) Gesch. des rum. Volkes, I, р. 287. 

(8) V. Carpaţii, L с. ` 

II. 


Fundarea Moldovei a fost la început o armă de luptă a lui Lu- 
dovic cel Mare contra întemeierii independenţei românești la Argeş. 
Aceluia care pe mormântul său dela Câmpulung își zice limpede 
şi apăsat: «domn de sine stătător», lui Alexandru Vodă, el ii opuneă 
pe Maramurăşeanul Dragoș, căpitan regal la Baia Mbldovei, dar 
«Voevod român» si el. Nu e vorba de o nouă țară, ci de o crea- 
țiune de concurenţă, prin trimeterea unui simplu şef de provincie, 
faţă de aceia сагі întemeiaseră о ţară, «Țara-Românească». 

Bogdan rebelul care trecu în Moldova contra voinței regelui, с 
e şi pribeag, nu aduceă cu dânsul nici o dependenţă Кб 

‚ deoarece nici а пісі fiul său Latceo, nici urmaşii acestuia din 
fiică, Миѕаќа, nu se văd a se fi împăcat vreodată cu Ungaria, care 
nu-i recunosteà, о astfel de legătură nu se puteă stabili, E de 
notat si faptul că, atunci când, în 1394, regele Sigismund înaintă în 
Moldova până la Hârlău, ¿mpuind cel dintâiu omagiu, Mircea erà 
prietenul regelui unguresc şi nu-și ajută vecinul, —acelaș Mircea 
care «luă la sine» pe nepotul lui Stefan, Iuga Vodă, fratele lui 
Alexandru cel Bun, tot pentru motivul că nu se puteà împăcà defi- 
nitiv cu ființa acesteilalte «'Тегї-Нотапевй». 

Moldova se deósebià de Țara-Românească în două privințe mai 
ales, cari sunt hotăritoare: ea n'aveă nimic de cerut Ungariei, cel 
puțin in faza ei de organizare, când usurinta unei cuceriri spre 
Răsărit, dela Siretiu la Prut, dela Prut la Nistru, o stăpâniă și o 
îndreptă. Originile râurilor ei nu erau, ca acelea; ale principatului 
muntean, în Ardealul regelui unguresc, ci în părţile Haliciului. Și, 
al doilea, atacul turcesc, care amenință în acelaș timp pe Domnul 
din Argeș şi pe regele din Buda, nu constituiă în acelaș moment 
o primejdie de moarte pentru creațiunea lui Bogdan Vodă. Iar, 
despre partea Ungariei, în noua vreme de realism militar și politic 
care începeă, ea nu eră amenințată de ceeace se petreceă dincolo 
de Carpaţii Secuimii са de vieaţa nouă ce se desfășură pe cursurile 
dincolo de munti ale Jiiului 51 Oltului. 

Nici pe departe nu sa desvoltat Țara-Românească, ale cărei ori- 
gini sunt ава de vechi si în care găsim încă dela 1240—50 judeţe 
şi Voevodate în deplină КООМ, ca Moldova, care în câtevă 
decenii a putut atinge granița Nistrului la Răsărit și granița Dunării 
la Miazăzi. 

La Apus erau Carpaţii cu partea lor cea mai grea de trecut. In 
schimb însă la Nord noul Stat eră deschis oricărei năvăliri. Aici, 
după sfârșitul noăii dinastii rutene din Haliciu în 1301, Ungaria, 
stăpână în aceste părți pe vremea lui Andreiu al II-lea, nu se putu 
strecură, fiind ea însăş în cel mai greu moment de criză din des- 
voltarea ei dinastică. Lituania, înpotriva căreia se predică și mai 
târziu cruciata, dădu atunci,—dacă nu se întinse prin şefii ei pă- 
gâni până la izvoarele Prutului și Nistrului —, dinastii galiţiene 
separatiste de lege creștină, cum а fost Gheorghe Troidenovici, din 
Mazovia (; Aprilie 1340), iar, mai pe urmă, Coriatovicii, cari se co- 
borau din Lituanul Coriat, desi erau pe deplin rusificaţi (1). 

Inrâurirea, Tătarilor din stepă, cari țineau, la vărsarea Nistrului, 
limanul, se exercită și ea, de departe, asupra acestui mare ţinut 
disputat, în care Lembergul, creaţiune а lui Leon Ruteanul, și Cra- 
covia, locuită de negustori germani, ajunseseră la o mare impor: 
tanță economică. 

Atunci Polonia, vechiu regat de înpotrivire față de expansiunea, 
germană spre Ost, sfărâmat însă repede în ducate asemenea cu 
Voevodatele noastre, își întregi unitatea şi, sub Vladislav Locbhietec, 
apoi sub Casimir cel Mare, își dobândi această Galiţie rusească. 


Pentru Moldova ortodoxă, de rassă deosebită, de altă limbă, 
nu eră în această stăpânire, încă foarte șubredă, пісі o primejdie 
din partea Poloniei fanatic catolice și strict naționale. Și propaganda 
latiná care se făceă în cuprinsul ei și care duse la întemeierea unei 
episcopii a Siretului, mai veche decât cele canonice ale ortodoxiei, 
eră condusă mai mult de Dominicani si Franciscani de origine 
germană (2). Ea fu primită cu atât mai bine de Domnii moldoveni, 
cu cât un simulacru de întrare în cercul de acțiune al Bise- 
ricii romane anulă imediat dreptul de cuceritor apostolic al re- 
gelui vecin. Casimir n'a încercat niciodată să coboare cu oștile 
sale cursurile râurilor galiţiene, în «Valahia». 

La moartea lui însă, în 1370, Ludovic al Ungariei, a cărui mamă, 
Elisaveta, eră sora lui Casimir, căpătă moștenirea Poloniei. Dacă 
în provinciile mai vechi, constitutive, ale regatului, bătrâna princi- 
pesă polonă conduse afacerile, ajutată de sfetnici de nația ei, în 





(1) Apariţia în Moldova a unuia dintre ei, lurg, după moartea Voevodului Тасо, mi 
se pare tot mai mult o simplă aventură fără consecinţe politice. 
(2) Studii și documente, I—II, pp. XXVI—VII. 

Galiţia situaţia eră altfel. Aici regele Ungariei se prezentă ca vechiul 
stăpân, deposedat de usurpatori, dintre cari cel din urmă și cel 
mai puternic eră tocmai regele polon care închisese ochii (1). Si- 
{пайа provinciei între cele două Coroane, guvernată de un Ban sau 
Voevod (2), rămase astfel șovăitoare până la sfârșitul vieţii lui Lu- 
dovic, în 1382. 51, în tot acest timp, Moldova, саге aveă ca vecini 
peste Nistru în Podolia pe Lituani, nu legă nici un fel de relaţii cu 
guvernul galitian. Ajutorul polon dat contra lui Petru al Mușatei, 
care rămase Domn, fratelui său Ștefan, care fu învins în munte, e 
cunoscut numai printr'o tradiţie prea târzie si prea vagă pentru 
са să ne putem da seamă pe deplin de semnificaţia și însemnă- 
tatea lui. 

Dintre cele două fete lăsate de Ludovic, cea mai mică, Hedviga, 
fu împiedecală de nobilii regatului de a luă pe un prinţ de Austria 
şi măritată cu barbarul cel temut din Lituania, Iagello, care prin 
botez deveni regele Vladislav al Poloniei. Eră însă deocamdată o 
unire de teritoriu prin căsătorie ca aceea a Castiliei cu Aragonia, 
fiecare din soți având drepturile sale în pământul de moştenire. 
Astfel noul Vladislav eră pentru ai săi și pentru vecini «moşteni- 
torul Lituaniei și al Rusiei sau al Haliciului». 

In această calitate-i face omagiu la 27 Septemvrie 1387, în Lem- 
berg, Petru Vodă al Moldovei. Un omagiu formal, cu jurământ făcut 
— ceeace nu se află la Domnii munteni — înaintea unui arhiereu 
ortodox, Mitropolitul Ciprian de Chiev. Acest act, mult suspectat (3), 
e de o autenticitate absolută. Regelui și reginei Poloniei i se face 
un omagiu deplin, în toate formele cerute de dreptul feodal, cu 
adăugirea garanţiei boierilor de căpetenie ai terii. 

Ега singurul mijloc pentru a scăpă de pretenţiile ungurești și 
mai, ales de a păstră tot ceeace se cucerise până atunci, în 
lipsa unei puteri stabilite, la Nistrul-de-sus. Aceasta se vede 
foarte limpede din alte două acte, datând din 1388. Cel dintâiu, 
din Luck, 20 Ianuarie, cuprinde о îndatorire de împrumut а Voe- 
vodului față de rege. E însă, nu îndeplinirea datoriei unui vasal 
supus, ci întâlnirea cu un prieten şi încheiarea unei invoeli libere. 





(1) Incheiase cu acesta un tratat prin care, dacă Polonul ar fi avut un fiu, el aveă 
dreptul să răscumpere Galiţia cedată numai provizoriu (Nistor, Die moldavischen An- 
spriische auf Pokutien, Viena 1910 — din «Archiv für österreichische Geschichte» —, 
p. 27). 

(2) 1bid., р. 28. 

(3) Hurmuzaki, 1?, рр. 295—6. 

Care este sensul acestor acte? 

Petru e, poate prin părintele său, o rudă a lui Iagello; el îi 
împrumută, acestuia patru mii de bani de argint din Сайа pe trei 
ani, având a luă în schimb, dacă nu se vor plăti, Haliciul şi ți- 
nutul încunjurător: «altfel să le rămână lor pentru acea sumă 
orașul Haliciu cu provincia», pe care, se adauge, «Voevodul Mol- 
dovei» are datoria să le apere (1). 

De fapt, acest act înseamnă o cesiune. Lui Petru-i trebuià la Nord 
măcar hotarul Nistrului. Am spus că el îl va fi și ocupat în vremea 
interegnuiui care nu incetă pentru aceste părți decât în 1387 (2) 
(de aceea: «să-i rămâe»). Iagello însă nu-l puteă cedă în mo- 
mentul chiar când trebuiă să facă dovada destoiniciei sale са 
apărător al hotarelor regatului. EI vândă subt forma unui îm- 
prumut teritoriul încălcat de Moldoveni. Şi de aceea nici nu 
căută să plătească acei bani, pe cari Petru, printr'o scrisoare din 
Suceava, se grăbi să-i reducă la 3.000 de ruble (8): Doar și acesta, 
puteă să dea diferența, şi regele aveă de unde să plătească, pentru 
onoarea sa ві a regatului, o sumă аза de mică. 

Și Roman, fratele și tovarășul la împrumut al lui Petru, Și 
Ștefan, frate și el, dar nemenţionat în zapisul împrumutului și 
poale — ceeace sar vădi si din rivalitatea lui de odinioară cu 
Petru — din altă legătură, fac jurământul de credință, din Scaunul 
lor moldovenesc, la 1393 și 1395, într'o formă mai bogată, cel 
din urmă părăsind și rezerva de până atunci că ajutorul militar 
n ar trebui dat decât până la Cracovia, și nu și contra Teutonilor 
și a Lituanilor. Mai apoi Ivașco, fiul lui Petru, face un asemenea 
jurământ pentru unchiul său Roman, pe care-l prinsese și-l dăduse . 
Polonilor, apoi pentru el їпзив (4). 

Inainte de jurământul lui Ștefan, boierii Bratul, Stanislau, Mihail 
şi Şendrea, cari-l luau pe garanție, făgăduiau că despre Pocuția, 
Colomeia și Sniatinul, Domnul nu «va pomeni o vorbă», iar pentru 
Те[іпа de lângă Cernăuţi si Hmilov (către Hotin) Vodă va negociă 
cu «domnul» său (5). In 1398 găsim, de fapt, un staroste de Hali- 
ciu și Sniatin, pe Benco, dând acte donative (6). 


(1) Hasdeu, Arhiva istorică, I, р. 177. 

(2) Ты. 

(3) Ibid. 

14) Hurmuzaki, 12, р. 815 și urm. 

(5) Akta zapadnoi Rossii, traducere în Uricariul, Ш, рр. 70—1. 

(б) Akta otnosiaștiesia că istorii iujnoi i zapadnoi Rossii, I, 1863, р. 2, no. 5. 

In cel din urmă act al lui Ivasco, datat 1400, el făgăduiă sà res- 
titue regelui, «domnul» său, «acea {ага a Sipintului (sau Sepenicu- 
lui) si acele cetăţi care sunt într însa, pe vechile graniţi, iertând 
și datoria de bani care a fost odinioară» (1). Ceeace înseamnă două 
lucruri. 

Intâiu că în locul terii Haliciului, pe care totuș о reclamau 
Domnii noștri după ce li se luase abiă subt Stefan, li se recunos- 
cuse numai partea dintre Prut si Ceremuş, acest ţinut al Ceremu: 
șului, şi, al doilea, că îndatorirea luată de Ștefan nu se îndepli- 
nise, cum о dovedeşte “si jurământul său. 

Dar pentru această graniță de Nord se făcuseră toate oma- 
giile, omagii pentru toată tara: ca să poată алей Nistrul са 
hotar la Miazănoaple. 


Alexandru cel Bun începe în 1402, printr o simplă reinnoire а oma- 
giului, garantată de tutorele său, boierul Costea, din care s'a făcut mai 
târziu  neexistentul «Costea Muşat», presupusul tată al copiilor 
Muşatei (2). El aveă insă Şipinţul si mai departe. E interesant că 
în acest jurământ nu se pomeneşte decât de frații Petru si Ro- 
man, iar nu şi de Ştefan. Când, la 1404, Alexandru vine în 
Camenița cu boierii pentru înnoirea jurământului, dar înaintea dele- 
gaților regelui numai, între însoțitorii săi este, pe lângă pârcălabii 
de Neamţ si Hârlău, acel de Те{па sau Тіа{іпа, care le trece în- 
nainte: Hodco care trebue să fie fiul lui Marmure (3). Mergând mai 
departe la Lemberg, pentru a întări jurământul, el iea cu dânsul 
ре pârcălabii de Neamţ de Зігейи, de Somuz, dar pe Hodco îl lasă 
spre pază acasă (4). 

In acest an, Iagello e silit a părăsi Ordinului Teutonic Samo- 
gitia. Regele se găteşte de о nouă luptă, care izbucnește în 1410, 
aducând înfrângerea Cavalerilor. Și, са ajutătoare în răsboiul cel 
mai greu, Moldova capătă o mare însemnătate, şi de aceea la 1411 
Vladislav făgăduește, prin trimesul său Petru Vlodcovici, lui Alexan- 
dru, care e acum «prietenul nostru», cu titlu ereditar, Sniatinul si 
Colomea, cu toată Pocuția, dacă nu: va restitui în doi ani suma 
de o mie de ruble, care se adăugi acum la cea împrumutată odată 





(1) Hurmuzaki, 1°, pp. 820—1, no. DCXLIX. 

(2) Ibid., рр. 829—3. 

(3) Ibid., pp. 826—8. 

(4) Ibid. 

Analele А. R. — Tom. XXXVII. — Memoriile Secf. Istorice. 2 

де іпаіпіаѕіі Voevodului, si aceasta în ruble chiar sau în bani li- 
tuani, în argint ori în altfel de monede (1). 

Se plátise de Vladislav celelalte trei mii de Ше? ' “Миў fără, 
îndoeală. Erà o reducere prin bună înţelegere а datoriei, restul 
plătind țara Sepenicului. Grija regelui de a da înapoi banii eră şi acum 
un simplu artificiu, pentru ca să acopere o părăsire, adusă de împreju- 
rările, politice. Pentru a о înțelege pe aceasta, ca şi pe aceea de sub 
Petru Vodă, trebue să ne gândim la amanetarea, apoi la vânzarea, 
definitivă a Brandenburgului din partea Impăratului Sigismund către 
prietenul și auxliarul său credincios Frederic de А Ега, 
la inceputul timpurilor moderne, un mijloc de a împăcă în aparenţă, 
drepturile evului mediu cu nevoile timpurilor moderne. Dar, în 
acelaș timp, la 25 Maiu, din Roman, Alexandru, care-și zice, nu 
Voevod, ci «Domn al țării Moldovei», pentru a-și afirmă absoluta 
emancipare, fie si față de «domnul său», cum îi zice din veche 
obișnuință, se îndatorește a-l servi şi contra Ungurilor si contra, 
oricărui alt dușman (2). Apariţia lui Alexandru la Sniatin în 1415 
pentru a face, şi cu soţia sa, omagiul personal regelui însuș, 
arată lămurit că aici їп cetate porunciau oamenii lui Vodă (3). 
Căsătoria cu princesa lituană Ryngalla, ajutorul continuu dat re- 
gelui polon contra Teutonilor sunt în legătură cu această cesiune. 
Tratatul de împărțire a Moldovei propus în 1412 de Sigismund, 
care-și luă cea mai bună parte, nu strică aceste relații. 

In 1431, pe urma luptelor dintre bătrânul rege si ruda ва li- 
tuană Swidrigaillo, Alexandru e arătat de cronica polonă a lui 
Dlugosz са năvălind în Pocuția. Aș înțelege că o parte din pro- 
vincie-—cu Colomea, cu Haliciul—eră încă în mâna ofiţerilor poloni. 
Oricum, la moartea lui întreaga provincie aparțineă Moldovei, саге 
făcuse astfel a i se plăti scump forma, fără alte consecinţe decât 
ajutorul militar, a omagiului. 


Dar subt urmașii marelui Domn admirabila situaţie fu pierdută. 
Піе face la 3—5 Iunie 1433 jurământ regelui, şi acesta, la 13 Decemvrie 
următor, fără æ pomeni nimic de Pocuția, îi recunoaşte stăpâni- 
rea 'Petinei, Hmilovului, «a pământurilor dintre Sniatin si Şipinţi, 
dela râul Colacin pănă la Nistru» (4). Din partea lui, Ştefan, înlo- 





(1) Ibid., р. 829. 

(2) Ibid., рр. 880—1, no. DOLVII. 

(3) Cf. Nistor, 2. c., рр. 37—8. 

(4) Hurmuzaki, 2. с. pp. 580—1, n-le CCCCLXXXII—III; pp. 841— 

cuind pe fratele său, făceă să fie iertat solemn de rege pentru 
păcatul părintelui său, pe care Ше; coregent, îl împărțise. In 
schimb, căpătă acelaș lucru: «Ţeţina si Hmilovul, cu tot ţinutul 
şi satele care li slujesc, care cetăţi se află intre ţara noastră a Rusiei 
şi țara Moldovei», graniţa trecând între Sniatin și Sipintul mol- 
dovenesc, de-a lungul apei Colacinului, apoi pe la câmpul Boloho- 
vului la Nistru, unde e satul zis Potoc», Pocuția rămânând după 
vechime drept pământ regal: se adăugiă că la Moldova rămân 
Vășcăuţii, dar nu si Zamostia si Vilavcea (1). 

Se puteă însă o si mai adâncă decădere. 

La 1435, după împăcarea între cei Domni, si Ше cereă iertare 
pentru atacul părintelui său «la Colomea si Sniatin». El aveă încă 
țara Șipinţului, unde făceă daruri sfetnicilor săi la Vășcăuți si 
în ţinutul 'Tetinei (2), și Boris din Cuciur eră între boierii săi (3). 
Volcineţul, Fântâna-Albă apar în actele lui de danie (4). Dar, îndată, 
venind la Lemberg, în 1436, Ilie, pentru a răscumpără si el cu 
prisos greșeala părintească, părăsiă tot ţinutul Şipinţului, cu Tetina, 
cu Hmilovul și cu Hotinul іпѕиѕ (5). Se adaugă, după datina tătă- 
rească, un dar anual de boi, cai, moruni și viguri de purpură. Mai 
trebue să însemnăm că în 1448 încă Roman, fiul lui Ilie, se află în 
Colomea, cu тата ва, — са într'o feudă moldovenească —, şi făceă 
de acolo donaţii cuprinzând Vasilăul, Cuciurul, lurcăuţii, Verbăuţii, 
Lenţeștii, în actuala Bucovină de sus (6). Pocuția раге a jucă deci 
faţă de Domnii Moldovei rolul pe care-l jucaseră față de ai Тегіі-Ко- 
mânești Făgărașul și Amlașul după confiscarea lor de regii Ungariei. 


Astfel — și cu adausul legăturii lui Petru Vodă și a lui 
Bogdan Vodă, chiar către Тоат Corvinul, ca guvernator al Un- 
gomiei— găsi Moldova Ştefan cel Mare. Cel dintâiu act al său fu 
reluarea relaţiilor întrerupte cu Casimir, urmaşul regelui Vladislav 
al II-lea, ucis în lupta dela Varna. El recunoşteă la Overchelăuţi 
pe Nistru, în ziua de 4 Aprilie 1459, vechile legături cu Polonia, 
renunțând, in Martie 1462, apoi în 1467 si 1468, la orice revendi- 





(1) Zbid., pp. 846—8, no. рсгхуш. V. si n-le următoare: 

(2) Ibid., p. 859. ' 

(8) P. 865, по. DOLXXIX. 

(4) Ibid., р. 870. 

(5) Ibid, р. 872. 

(6) I. Bogdan, în Analele Academiei Române, ХХІХ, рр. 637—8—De sigur că Ше eră 
mort atunci; altfel Roman mar fi purtat titlul si n'ar fi jucat rolul său. 

catie. Aveă vadul Cernăuţilor, dar cetățile nu încă. Hotinul fu luat 
cel dintáiu, înainte de 1467, când erà aici starostele Goian (1). 
Pentru cetățile din tara Șipinţului el trebui să aștepte însă, dar 
nu până la jurământul ре care, silit de primejdia turcească după 
pierderea, cetăților, îl făcu lui Casimir, la Colomea (2), înaintea 
unei mari mulțimi setoase de umilința vestitului viteaz care erà 
Moldoveanul. Locul fusese ales, de almintrelea, anume pentru a se 
arătă, că Stefan renunță la Pocuția. Se pomenește în 1473 numai 
«drumul Hmilovului», dela Volovăţ-Olhovăţ, înainte, Și părţile Coţ- 
manului (3). Dar Domnul eră stăpân al Тейпеї încă de pe atunci, 
căci îşi pomenește în August 1479 «staroştii de Теайпа» în legă- 
tură cu Coţnianul si Rădăuţii (4). 

Apoi, la moartea lui Casimir, cu care înțelegeă că e legat numai per- 
sonal, Ștefan ajută răscoala ţărănească а lui Mucha şi ocupă tot ţinu- 
tul Șipințului până la Ceremuş (5). Atacat de loan-Albert pen- 
tru realizarea unui plan nebun, el îl biruește și încheie în 1499 
un tratat pe bază de absolută, paritate. In sfârsit în ultimii ani ai 
domniei sale murind regele învins în Codrii Cosminului şi urmân- 
du-i fratele său Alexandru, Ştefan judecă iarăș, cum făceau si 
Turcii, că îndatorirea sa de a țineă pacea a dispărut și năvăli în 
Pocuția, după o lungă discuţie. La 1502 (ага eră а lui, care scriă 
din Colomea (6). 


Ne oprim aici. Studiile d-lui Nistor, documentele traduse de d-l 
Bogdan luminează pe deplin asupra luptelor—și zadarnicelor nego- 
ciații—cari urmară. Bogdan Vodă сеа însă, în Iunie 1505, Pocuția, 
dar Pocuția singură, pentru a o prădă pe urmă, când se zădărnici 
nunta sa cu sora regelui pe care înțelegeă s'o capete cu acest 
preț. Polonii consimţiau să renunțe numai la ţara Șipinţului până 
în Ceremuș. Cât despre Pocuția până la Nistru, Petru Rareş o avu 
câtevă zile în 1531, până la înfrângerea dela Obertyn. 

Pocuția nu mai eră a Moldovei, dar dorința de a-și asigură gra- 
nila firească la Nord adusese pentru țară datoria unui omagiu faţă 





(1) Bogdan, Documentele lui Ştefan-cel-Mare, 1. c., ТЇ, р. 266 și urm. 

(2) In 1468 încă, el se îndatorise a jură personal dacă regele va veni la Colomea, Sni- 
айп sau Camenița; ibid., р. 302. In 1479 încă se fixează Colomea, (¿bid., р. 351). 

(3) Ibid., І, p. 180, no. сп. 

(4) Tbid., pp. 281—2. Intărire la 1481; ibid., pp. 256—8. 

(5) Nistor, l. c., р. 52. 

(6) Zbid., р. 67. 

де Poloni, саге ве perpetuă şi după aceasta, aducând tutela lui 
loan Zamoyski asupra Movileştilor, intervenţia lui Ioan Sobieski și 
cererile Polonilor de a li se cedă Moldova, în negocierile cu Turcii 
cari precedară pacea din Carlovăţ în 1699 si, trecând aceste 
«drepturi» la Austria, luarea Bucovinei ca o anexă de drept istoric 
la Galiţia «achiziționată» de Maria-Tereza. 

